ข้อบังคับการนิคมอุตสาหกรรมแห่งประเทศไทยข้อบังคับการนิคมอุตสาหกรรมแห่งประเทศไทยฉบับที่ ๙๗ว่าด้วยกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกในนิคมอุตสาหกรรมที่ผู้ร่วมดำเนินงานเป็นผู้ให้บริการระบบสาธารณูปโภค โดยที่ต้องจัดให้มีกองทุนเพื่อบำรุงรักษาและสร้างทดแทนระบบสาธารณูปโภคสิ่งอำนวยความสะดวกและบริการอื่น เพื่อให้เป็นไปตามที่กำหนดในกฎกระทรวง ฉบับที่ ๒ (พ.ศ. ๒๕๓๙)ออกตามความในพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒และประกาศคณะกรรมการ กนอ. ที่ ๑/๒๕๓๙ เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมอาศัยอำนาจตามความในมาตรา ๒๓ แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ คณะกรรมการการนิคมอุตสาหกรรมแห่งประเทศไทยจึงออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับการนิคมอุสาหกรรมแห่งประเทศไทย ฉบับที่ ๙๗ว่าด้วย กองทุนเพื่อบำรุงรักษาและสร้างทดแทนระบบสาธารณูปโภคสำหรับนิคมอุตสาหกรรมที่ผู้ร่วมดำเนินงานเป็นผู้ให้บริการระบบสาธารณูปโภคข้อ[๑]๒ข้อบังคับนี้ให้ใช้บังคับตั้งแต่วันที่ ๑๘ กุมภาพันธ์ ๒๕๔๑ เป็นต้นไปข้อ ๓ในข้อบังคับนี้กนอ. หมายความว่า การนิคมอุตสาหกรรมแห่งประเทศไทยผู้ว่าการ หมายความว่า ผู้ว่าการการนิคมอุตสาหกรรมแห่งประเทศไทยผู้ร่วมดำเนินงาน หมายความว่าเอกชนหรือหน่วยงานของรัฐที่เข้าร่วมดำเนินงานร่วมทุนในการจัดตั้งนิคมอุตสาหกรรมกับกนอ.นิคมอุตสาหกรรม หมายความว่า นิคมอุตสาหกรรมที่ผู้ร่วมดำเนินงานเข้าร่วมดำเนินงานจัดตั้งนิคมอุตสาหกรรมโดยผู้ร่วมดำเนินงานเป็นผู้จัดหาที่ดินลงทุน และพัฒนาเพื่อขาย ให้เช่าหรือให้เช่าซื้อที่ดินและให้บริการระบบสาธารณูปโภคสิ่งอำนวยความสะดวกและบริการอื่นระบบสาธารณูปโภค หมายความว่า ระบบสาธารณูปโภคและสิ่งอำนวยความสะดวกต่างๆ ที่ผู้ร่วมดำเนินงานจัดให้มีตามข้อ ๗ ในกฎกระทรวง ฉบับที่ ๒ (พ.ศ. ๒๕๓๙) ออกตามความในพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ทั้งนี้ ให้รวมถึงงานภูมิสถาปัตย์หรือพื้นที่สีเขียวในพื้นที่นิคมอุตสาหกรรมและระบบที่เกี่ยวข้องกับระบบสาธารณูปโภคและสิ่งอำนวยความสะดวกรวมทั้งเครื่องจักรเครื่องมือ อุปกรณ์ที่ใช้ในขบวนการของระบบและ/หรือใช้ในการบำรุงรักษาระบบข้างต้นด้วยบำรุงรักษา หมายความว่าการดำเนินการบำรุงรักษาให้ระบบสาธารณูปโภคสามารถใช้งานได้ตามวัตถุประสงค์ที่จัดให้มีและ/หรือ เพื่อการรักษา ส่งเสริมสภาพสิ่งแวดล้อม ภายในนิคมอุตสาหกรรมซ่อมแซม หมายความว่าการดำเนินการซ่อมระบบสาธารณูปโภคที่ชำรุดเสียหายเพื่อให้สามารถใช้งานได้ตามวัตถุประสงค์ที่จัดให้มีและ/หรือ เพื่อการรักษาส่งเสริมสภาพสิ่งแวดล้อมในนิคมอุตสาหกรรมสร้างทดแทน หมายความว่า การดำเนินการสร้างหรือเปลี่ยนทดแทน หรือการจัดหาระบบสาธารณูปโภคใหม่ขึ้นทดแทนของเดิมที่ชำรุดเสียหายและ/หรือ เพื่อเป็นการยกระดับสาธารณูปโภคการป้องกัน หมายความว่า การดำเนินการเพื่อป้องกันหรือแก้ไขปัญหาระบบสาธารณูปโภคที่เกิดจากเหตุสุดวิสัยและต้องเร่งรีบดำเนินการเพื่อไม่ให้เกิดความเสียหายกองทุน หมายความว่ากองทุนเพื่อบำรุงรักษาและสร้างทดแทนระบบสาธารณูปโภคสำหรับนิคมอุตสาหกรรมที่ผู้ร่วมดำเนินงานเป็นผู้ให้บริการระบบสาธารณูปโภคข้อ ๔เมื่อผู้ร่วมดำเนินงานชำระเงินตามหลักเกณฑ์และเงื่อนไขแล้ว ให้ กนอ. นำฝากเข้าบัญชีกองทุนเพื่อเป็นหลักประกัน และประโยชน์แก่ผู้ประกอบกิจการในนิคมอุตสาหกรรมข้อ ๕เงินเพิ่ม ที่เกิดจากการผิดนัดชำระให้ถือว่าเป็นส่วนหนึ่งของเงินกองทุนข้อ ๖รายได้และผลประโยชน์อื่นใด อันเกิดจากยอดเงินในบัญชีกองทุนให้สมทบเข้าเป็นรายได้ของกองทุนข้อ ๗การเบิกจ่ายเงินจากกองทุนทำได้ดังนี้๗.๑ เมื่อผู้ร่วมดำเนินงานรายนั้น ๆชำระเงินกองทุนครบถ้วนตามสัญญาแล้ว๗.๒ เป็นการเบิกเงินส่วนที่เกินจากวงเงินกองทุนเพื่อการบำรุงรักษาซ่อมแซม สร้างทดแทน และป้องกันระบบสาธารณูปโภค๗.๓ เป็นการเบิกเงินส่วนที่เป็นวงเงินกองทุนเฉพาะการซ่อมแซมที่มีวงเงินครั้งละไม่ต่ำกว่า ๑๐๐,๐๐๐ บาท หรือเป็นการสร้างทดแทนและการป้องกันระบบสาธารณูปโภคเท่านั้นข้อ ๘ผู้ร่วมดำเนินงานสามารถขอนำเงินกองทุนไปใช้เพื่อบำรุงรักษาซ่อมแซม สร้างทดแทนและป้องกันระบบสาธารณูปโภคสำหรับนิคมอุตสาหกรรมนั้น โดยให้ กนอ. ดำเนินการ ดังนี้๘.๑ กรณีเบิกเงินส่วนที่เกินจากวงเงินกองทุนให้ผู้ว่าการหรือผู้ที่ผู้ว่าการมอบหมายพิจารณาอนุมัติจ่ายเงินให้กับผู้ร่วมดำเนินงานภายใน๑๕ วัน นับจากวันที่ กนอ. ได้รับหนังสือขอเบิกเงินพร้อมหลักฐานที่ผู้ร่วมดำเนินงานจะต้องจ่ายหรือได้สำรองจ่ายไปแล้ว๘.๒ กรณีเบิกเงินส่วนที่เป็นวงเงินกองทุนให้ผู้ว่าการหรือผู้ที่ผู้ว่าการมอบหมายพิจารณาอนุมัติจ่ายเงินให้กับผู้ร่วมดำเนินงานภายใน๑๕ วัน นับจากวันที่ กนอ. ได้รับหนังสือขอเบิกเงินพร้อมหลักฐานที่ผู้ร่วมดำเนินงานจะต้องจ่ายหรือได้สำรองจ่ายไปแล้ว และหนังสือค้ำประกันจากธนาคารพาณิชย์ในประเทศไทยมีระยะเวลาไม่ต่ำกว่า ๒ ปี ในวงเงินที่ กนอ. สั่งจ่ายทั้งนี้ ให้แจ้งผู้ร่วมดำเนินงานต้องคืนเงินจำนวนนี้ให้กับกนอ. ภายใน ๑ ปี นับแต่วันที่ผู้ร่วมดำเนินงานได้รับเงินจาก กนอ. โดยไม่มีดอกเบี้ยหากผู้ร่วมดำเนินงานชำระเงินคืนช้ากว่ากำหนดให้คิดค่าปรับในอัตราร้อยละ ๑๘ ต่อปีข้อ ๙ภายในหนึ่งร้อยห้าสิบวัน นับแต่วันสิ้นปีบัญชี ให้ กนอ. นำส่งบัญชีรายได้ -ค่าใช้จ่าย และบัญชีงบดุลของกองทุน ต่อสำนักงานตรวจเงินแผ่นดินเพื่อตรวจสอบรับรองและส่งงบการเงินที่ได้รับรองแล้วให้ผู้ร่วมดำเนินงานด้วยข้อ ๑๐ให้ผู้ว่าการเป็นผู้รักษาการตามข้อบังคับนี้ และให้มีอำนาจวินิจฉัยชี้ขาด ในกรณีที่มีปัญหาต่างๆ ในการดำเนินการตามข้อบังคับนี้ประกาศ ณ วันที่ ๑๘ กุมภาพันธ์ พ.ศ. ๒๕๔๑ทองฉัตร หงศ์ลดารมภ์ประธานกรรมการการนิคมอุตสาหกรรมแห่งประเทศไทยศิรวัชร์/ปรับปรุง๗ มีนาคม ๒๕๕๙[๑] ราชกิจจานุเบกษาเล่ม ๑๑๕/ตอนที่ ๒๕ ง/หน้า ๓๙/ ๒๖ มีนาคม ๒๕๔๑